
Министерство на околната среда и водите


Регионална инспекция по околната среда и водите - Монтана

Д О К Л А Д
от контролна проверка по прилагане на екологичното законодателство

Обект: Млекопреработвателно предприятие с. Дъбравка, общ. Белоградчик, с оператор СД „ЛАФ – Велизаров и СИЕ”, гр. Белоградчик
Дата на извършване на проверката: 12.10.2017 г.

Място на извършване на проверката: с. Дъбравка, общ. Белоградчик 
Проверени компоненти и фактори на околната среда:

· Отпадъци 
· Опасни химични вещества и смеси
· Почви

· Води
· Въздух

· ЗОПОЕЩ
Цели на проверката:
Извършване на комплексна проверка по фактори и компоненти на околната среда за изпълнение изискванията на:

· Закон за чистотата на атмосферния въздух (ЗЧАВ), Наредба №1 от 27 юни 2005 г. за норми за допустими емисии на вредни вещества (замърсители), изпускани в атмосферата от обекти и дейности с неподвижни източници на емисии, Регламент (ЕС) №517/2014 и Наредба №1 от 17 февруари 2017 г. за реда и начина за обучение и издаване на документи за правоспособност на лица, извършващи дейности с оборудване, съдържащо флуорсъдържащи парникови газове, както и за документирането и отчитането на емисиите на флуорсъдържащи парникови газове;
· Закона за водите (ЗВ) и условията в разрешително №13120005/12.04.2007 г. за ползаване на воден обект р. Дъбравка за заустване на отпадъчни води, издадено от БДДР – Плевен.
· Закон за почвите;
· Закон за управление на отпадъците (ЗУО), Наредба №1 за реда и образците, по които се предоставя информация за дейностите по отпадъците, както и реда за водене на публични регистри, Наредба за изискванията за третиране и транспортиране на производствените и на опасните отпадъци и Наредба за определяне на реда и размера за заплащане на продуктова такса;
· Закон за защита от вредното въздействие на химични вещества и смеси (ЗЗВВХВС) в т.ч. Регламент (ЕО) №1907/2006 на Европейския парламент и на Съвета от 18 декември 2006 г. относно регистрацията, оценката, разрешаването и ограничаването на химикали (REACH) и Наредба за реда и начина за съхраневане на опасни химични вещества и смеси;

· Закон за отговорността за предотвратяване и отстраняване на екологични щети.
Извършени дейности:
С писмо на РИОСВ – Монтана, операторът е уведомен за датата на проверката, към което е приложена Заповед № РД-309/10.10.2017 г. на директора на РИОСВ – Монтана за извършване на комплексна проверка на място на обект: млекопраработвателно предприятие с. Дъбравка, общ. Белоградчик, с оператор СД „ЛАФ – Велизаров и сие”, гр. Белоградчик.
На 12.10.2017 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2017 г. и Заповед № РД-291/25.09.2017 г. на директора на РИОСВ – Монтана се извърши проверка на обекта и беше съставен Констативен протокол № КПКД-94/12.10.2017 г. 
Проверени са:
· Производствена база
· Склад за съхраняване на химични вещества и смеси
· Документи и данни, свързани със законовите и подзаконови нормативни актове по околна среда

Констативна част:
Основната дейност на дружеството е производство на млечни и имитиращи продукти: сирене, кашкавал, извара, производени от краве мляко и имитиращи млечни продукти. Производството се осъществява чрез следните етапи: прием и съхранение на млякото; топлинна обработка (пастьоризиране/термизация); подсирване; отделяне на суроватката от сиренината и обработването й, последващо формоване, опаковане и зреене. Отделената при производството суроватка се изварява за получаване на извара.

1. Фактор „Отпадъци”
От дейността на предприятието се генерират отпадъци от пластмасови опаковки, попадащи в обхвата на Закон за управление на отпадъците, които подлежат на класификация по реда на Наредба №2 за класификация на отпадъците. Битовите отпадъци се събират в контейнер, разположени на обозначено и оградено място в двора на дружеството, които се обслужват от “Еко Титан” ЕООД, гр. Видин, фирма обслужваща общинската система за отпадъци. Предприятието изпълнява задълженията си по чл. 14, ал.2, т.2 от ЗУО, като участва в колективна система, съгласно сключен договор с “Екопак България” АД, гр. София, предсавен договор и удостоверение. Представени са счетоводни документи касаещи продуктовите такси. 
2. Фактор „Опасни химични вещества и смеси”

Дружеството е потребител по веригата на химични вещества и смеси. Веществата и смесите се съхраняват в оригинални фабрични опаковки в обособени складове с ограничен достъп в съответствие с с изискванията на Наредбатаза реда и начина на съхраняване на ОХВ и С и условията посочени в ИЛБ. ХВС са в оригинални опаковки и етикетирани, съгласно Регламент 1272/2008 г. По време на проверката са представени ИЛБ за всички ХВС, отговарящи на изискванията на Регламент 453/2010 г. В РИОСВ – Монтана е подадена информация за количествата и вида на химичните вещества и смеси употребени и съхранявани за 2016 г. 

3. Компонент „Води“   
Обектът се водоснабдява с вода за питейно-битови и производствени нужди от водопроводната мрежа на с. Дъбравка на база сключен договор с „ВиК Видин“ ЕООД, гр. Видин. Дружеството е титуляр на издадено от Директора на БДДР – Плевен актуално разрешително за ползване на воден обект за заустване в р. Дъбравка на смесен поток от битово-фекални и производствени отпадъчни води, които се формират от дейността на обекта. Преди заустването на смесения поток ОВ, същият се поглага на първично пречистване в мазниноуловител. 

Условията в разрешителното, свързани с провеждането на собствен мониторинг на смесен поток отпадъчни води, се изпълняват. Пунктът за собствен мониторинг е с осигурен постоянен и безопасен достъп до него. С писмо в РИОСВ – Монтана е представен доклад за изпълнение на условията от разрешителното, съгласно разпоредбите на чл. 46, ал. 1, т. 12 от ЗВ и изискванията в разрешителното, вкл. и резултатите от проведения през 2016 г. собствен мониторинг на отпадъчните води. Въз основа на резултатите от проведения мониторинг не са констатирани превишения на ИЕО по показателите, заложени в разрешителното за предходната година.

Дружеството е включено в списъка на обекти, формиращи и заустващи ОВ във водни обекти, утвърден със Заповед №РД-733/15.12.2016 г. на МОСВ, които подлежат на задължителен емисионен контрол на отпадъчните води. През месец 02.2017 г. е взета водна порба от ОВ на обекта (контролен мониторинг), вследствие на който е установено превишение на ИЕО по показатели БПК5 и НВ. На дружеството е наложена с Наказателно постановление на Директора на РИОСВ – Монтана текуща санкция за замърсяване водите на р. Дъбравка по показатели БПК5 и НВ. През месец юни 2017 г. в РИОСВ – Монтана е предоставен протокол от изпитване на акредитирана лаборатория. Въз основа на резултатите в протокола е видно, че е преустановено замърсяването на р. Дъбравка по показател БПК5 и НВ. След представяне в инспекцията на мотивирана молба от страна на дружеството за отмяна на наложената текуща санкция, същата е отменена със Заповед на Директора на РИОСВ – Монтана.
4. Компонент „Почви“
Към момента на проверката на обекта се извършват строително мантажни работи, реализиране на проект „Модернизация , разширение и реконструкция на млакопреработвателно предприятие, парокотелна централа и локална пречиствателна станция за битови и промишлени отпадъчни води“ с издадено Разрешение за строеж. Преди започване на строителството хумостния пласт на почвата е иззет и депониран разделно в границите на площадката. Оползатворяването е поетапно и по предназначение за обратна засипка на изкопите.
При извършения оглед на площадката не са констатирани течове и разливи на вредни вещества застрашаващи замърсяването на почвите.

5. Компонент „Въздух“
За технологични нужди в производството се използва пара, произведена в парен котел на твърдо гориво с мощност 200 kW, същият не попада в обхвата на задължителен емисионен контрол по реда на Наредба №1/2005 г. (обн. ДВ, бр. 64/2005 г.). съхраняване на входящия и готов продукт се използват хладилни инсталации, съдържащи фреон в количества попадащи в обхвата на контрол по Регламент (ЕС) №517/2014 г. за флуоросъдържащите газове. За вида и количествата на хладоагентите в инсталацията, дружеството е представило в РИОСВ – Монтана, годишен отчет за 2016 г.  В съответствие с изискванията на Наредба №1/2017 г. (Обн. ДВ, бр. 20/2017 г.) за всяка една инсталация се води досие с актуални записи за извършените заверки за херметичност. Поддръжката и проверката за херметичност се извършват от хладилен техник с актуален сертификат за правоспособност за работа с флуорсъдържащи парникови газове
6. Изпълнение задълженията по ЗОПОЕЩ

Представена е собствена оценка за възможните случаи за непосредствена заплаха за екологични щети и на случаите на причинени екологични щети, съгласно изискванията на ЗОПОЕЩ. 
Заключение:
 Необходимо е да бъде извършена класификация на отпадъците, генерирани от основната дейност на обекта по реда на Наредба №2/2014 г.  и завеждане на отчетна книга по реда на Наредба №1/2014 г.
От извършената проверка са дадени два броя предписания.

Приоритети за последваща контролна дейност:

· Контрол по изпълнение на дадените предписания.

· Законосъобразно управление на отпадъците – контрол по изпълнение на задълженията на оператора, вменени му в ЗУО.

· Законосъобразно управление на водите – контрол по изпълнение на задълженията на оператора, вменени му в условията в Разрешителните за заустване на отпадъчни води.

